nvidia/miracl-vision huggingface dataset:
Bilal al-Dziri

Seurajoukkueuran tilastot kattavat vain kansalliset sarjat. Bilal al-Dziri (myös Billel Dziri, arab. بلال الدزيري‎; s. 21. tammikuuta 1972 Alger) on algerialainen jalkapalloilija. Hän edustaa Algerian pääsarjassa pelaavaa USM Algeria. Al-Dziri on kuulunut muun muassa viidesti Algerian Cupin voittajajoukkueeseen. Hän on myös edustanut Algeriaa maajoukkueessa. Al-Dziri valittiin vuonna 2005 Algerian parhaaksi pelaajaksi. 1 Benabdellah |2 Hamdani |3 Benhamlat |4 Meftah |5 Zeghdoud |6 al-Dziri |7 Adjali |8 Saïb |9 Moussa |10 Tasfaout |11 Kaci-Saïd |12 Osmane |13 Benzerga |14 Habri |15 Dahleb |16 Hamened |17 Benamara |18 Zouani |19 Ghoul |20 Harcheche |21 Kerris |22 Mahrez |Valmentaja Mehdaoui 1 Benabdellah |2 Mamouni |3 Benhamlat |4 Amrouche |5 Zeghdoud |6 Amaouche |7 Kraouche |8 al-Dziri |9 Ghazi |10 Tasfaout |11 Moussouni |12 Slatni |13 Haddou |14 Badji |15 Saïfi |16 Hamened |17 Mezouar |18 Saïb |19 Meçabih |20 Meftah |21 Merakchi |22 Bougherara |Valmentaja Sandjak 1 Gaouaoui |2 Slatni |3 Haddou |4 Kraouche |5 Zeghdoud |6 Mansouri |7 Belbey |8 al-Dziri |9 Ghazi |10 Tasfaout |11 Kherkheche |12 Samadi |13 Zafur |14 Boudjekdji |15 Akrour |16 Bendahmane |17 Raho |18 Saïfi |19 Diss |20 Meftah |21 Bradja |22 Abdouni |Valmentaja Madjer
BBC Four

BBC Four on BBC:n omistama ilmainen televisiokanava. Kanava on nähtävissä Isossa-Britanniassa digitaalisen televisioverkon alueella. BBC Four aloitti lähetyksensä BBC Knowledge -kanavan tilalla 2. maaliskuuta 2002. BBC Fourin vuosittainen budjetti on noin 63 miljoonaa puntaa (2013-14), mikä on noin 4,4 prosenttia BBC:n pääkanavan BBC Onen vuosibudjetista. Kanavan katsojaosuus oli maaliskuussa 2017 noin 0,91 %. BBC Four otti ensimmäisenä ohjelmistoonsa koomikko Larry Davidin Seinfeldin seuraajasarjan Jäitä hattuun, Armando Iannuccin poliittisen satiirin The Thick of Itin ja Flight of the Conchordsin. Kanavan ohjelmisto koostuu taiteesta, tiededokumenteista, klassikkodraamasta ja ei-englanninkielisistä tuotannoista. Arkipäivisin klo 19.00 BBC Fourilla esitetään puoli tuntia kestävä kansainvälinen uutisohjelma, World News Today, jota lähetetään myös BBC Worldillä. Draamasarjat ovat kuuluneet kanavan suosituimpiin ohjelmiin. Sarjat kuten Alan Clark Diaries (2003) ja Kenneth Williams: Fantabulosa! (2006) ovat olleet BBC Fourin korkeimpia katsojalukuja saaneita sarjoja; kummatkin keräsivät lähes joka jaksolle katsojia noin 800 000
Avi Cohen

Avraham "Avi" Cohen (hepr. ‏אבי כהן‎; 14. marraskuuta 1956 – 29. joulukuuta 2010) oli israelilainen jalkapalloilija, pelipaikaltaan puolustaja. Myös hänen poikansa Tamir Cohen on tunnettu jalkapalloilija. Cohen pelasi ammattilaistasolla Maccabi Tel Avivin lisäksi Liverpool FC:ssa, Rangersissa ja Maccabi Netanyassa. Hän kuului myös Israelin jalkapallomaajoukkueeseen, jota hän edusti 51 ottelussa. Pelaajauran jälkeen hän toimi valmentajana sekä televisio- ja radiokommentaattorina. Cohen joutui 20. joulukuuta 2010 moottoripyöräonnettomuuteen, jossa hän loukkaantui vakavasti. Hän kuoli viikko myöhemmin, 29. joulukuuta 2010, 54-vuotiaana telavivilaisessa Ichilovin sairaalassa
Luytenin tähti

Luytenin tähti on punainen kääpiötähti Pienen koiran tähdistössä. Se sijaitsee vain 3,8 pc (12,36 valovuoden) päässä ja kuuluu meitä lähimpiin tähtiin. Luytenin tähden läpimitta on noin neljäsosa Auringon läpimitasta ja luminositeetti vain 0,04 prosenttia Auringon luminositeetista. Vuosina 1937–1980 tehtyjen havaintojen perusteella on arveltu, että tähteä saattaisi kiertää korkeintaan Jupiterin kokoluokkaa oleva planeetta, mutta toistaiseksi sellaista ei ole yrityksistä huolimatta kyetty havaitsemaan. Tähti on nimetty sen huomattavan suuren ominaisliikkeen ensimmäisenä määrittäneen yhdysvaltalaisen tähtitieteilijän Willem Jacob Luytenin mukaan.
Ilmasota

Ilmasota voi tarkoittaa seuraavia:
Königgrätzin taistelu

3. heinäkuuta 1866 Sadová, Böömi, nykyinen Tšekki Preussin voitto Preussi Itävalta Saksi Vilhelm I Helmuth von Moltke Ludwig von Benedek prinssi Albert 221 000 preussilaista702 tykkiä 184 000 itävaltalaista22 000 saksilaista650 tykkiä 1 900 kuollutta275 kadonnutta6 800 haavoittunutta940 hevosta 5 735 kuollutta7 925 kadonnutta8 440 haavoittunutta22 000 antautunutta6 000 hevosta116 tykkiä Königgrätzin taistelu (tunnettu myös nimellä Sadowan taistelu) käytiin 3. heinäkuuta 1866 Preussin ja Itävallan johtaman koalition välillä. Tähän Preussin–Itävallan sodan ratkaisutaisteluun osallistuivat Preussin 1., 2. ja 3. armeija eli yhteensä noin 225 000 miestä. Preussin joukkoja johti kenraali Helmuth von Moltke. Itävaltalaisia johti kenraali Ludwig von Benedek, jolla oli komennossaan 223 000 miestä. Moltke käytti rautateitä joukkojensa siirtoihin ja saapui siksi Königgräziin (nykyiseen Tšekin Sadowaan Hradec Královén (saks. Königgrätz) lähistölle) ennen Benedekiä, joka joutui siten jättämään vasemman sivustansa lähes suojattomaksi. Lisäksi Benedek oli sijoittanut reservinsä liian lähelle pääjoukkoja, mikä tarkoitti, että preussilaiset voisivat saartaa hänen joukkonsa
Ma Ying-jeou

Ma Ying-jeou (yksink.: 马英九; perint.: 馬英九; pinyin: Mǎ Yīngjiǔ; s. 13. heinäkuuta 1950 Hongkong) on ollut Kiinan tasavallan eli Taiwanin presidentti vuodesta 2008 vuoteen 2016. Hän on aiemmin toiminut oikeusministerinä, Taipein pormestarina sekä Kuomintang-puolueen puheenjohtajana vuosina 2005−2007. Hän voitti presidentinvaalit maaliskuussa 2008. Man suurimpana saavutuksena pidetään parantuneita suhteita manner-Kiinaan, joka on muun muassa taannut Taiwanille mahdollisuuden päästä mukaan Maailman terveysjärjestön yleiskokoukseen. Kriitikkojen mukaan hän on tosin antanut myös liian paljon myönnytyksiä kansantasavallalle.
Daniel Harvey Hill

Daniel Harvey Hill (12. heinäkuuta 1821 – 24. syyskuuta 1889) oli etelävaltioiden kenraali Yhdysvaltain sisällissodassa. Hänet tunnettiin aggressiivisena komentajana, ja toisaalta syvästi uskonnollisena miehenä, jolla oli kuiva, sarkastinen huumori. Hän oli Stonewall Jacksonin lanko, läheinen ystävä sekä James Longstreetille että Joseph E. Johnstonille, mutta erimielisyydet Robert E. Leen ja Braxton Braggin kanssa maksoivat hänelle konfederaation presidentin Jefferson Davisin suosion. Vaikka hänen sotilaallinen kyvykkyytensä olikin hyvin kunnioitettu, hän ei juurikaan ollut mukana taisteluissa sisällissodan lipussa. Historiankirjoituksessa hänet muistetaan nimellä D.H. Hill. Hill syntyi Yorkin alueella Etelä-Carolinassa
Sammy Aaltonen

Sammy Aaltonen eli Sami Aaltonen on suomalainen laulaja ja säveltäjä, joka laulaa Private Line -yhtyeessä ja on bändin perustajajäsen. Hän on myös yhtyeen pääasiallinen säveltäjä ja sanoittaja. Sami Aaltonen toimii myös äänitetuottajana sekä nauhoittajana. Hän on johtaja levy-yhtiössä "Bad Habit Records" ja lisäksi hänellä on oma äänitysstudio Itä-Helsingissä nimeltään "East Sound Studios". Aaltonen on soittanut kitaraa myös yhtyeissä Arto Muna ja Millennium, Billion Dollar Babes, S-A-D, Georgie Picket In Colours ja Risequad. Aaltosen ex-kumppani on suomalainen TV-juontaja Kirsi Salo ja heillä on liitostaan kaksi lasta.
Lauri Tanner

Lauri Arvo Tanner (20. marraskuuta 1890 Helsinki – 11. heinäkuuta 1950 Helsinki) oli suomalainen voimistelija ja jalkapalloilija, joka kilpaili vuoden 1912 kesäolympialaisissa. Tanner oli mukana Suomen voimistelujoukkueessa, joka voitti Tukholmassa 1912 olympiahopeaa miesten vapaaohjelmassa. Hän kuului samoissa kisoissa myös Suomen jalkapallomaajoukkueeseen. Hänen ainoa pelinsä oli pronssiottelu, johon hän pääsi Ragnar Wickströmin loukkaannuttua ja jonka Suomi hävisi Alankomaille 9–0. Urallaan Tanner pelasi kaikkiaan kolme jalkapallomaaottelua ja teki niissä kaksi maalia. Kotimaassaan Tanner edusti Ylioppilasvoimistelijoita ja Helsingin Jalkapalloklubia. Edellisen riveissä hän voitti Suomen mestaruuden joukkuevoimistelussa vuonna 1912 ja jälkimmäisen riveissä jalkapallossa vuosina 1911, 1912, 1917, 1918 ja 1919. Ammatiltaan Lauri Tanner oli lääkäri. Hän oli myös Helsingin yliopiston voimistelulaitoksen johtaja vuosina 1945–1950. Urheilujohtajana hän toimi muun muassa Suomen Palloliiton hallituksen jäsenenä (varapuheenjohtaja vuosina 1919–1927), SVUL:n varapuheenjohtajana vuosina 1935–1948, Suomen Olympiakomitean hallituksen ja valtuuskunnan jäsenenä, Suomen Poikaurheiluliiton puheenjohtajana, HJK:n johtokunnan jäsenenä, Suomen Verkkopalloliiton varapuheenjohtajana sekä Urheilulääkäriyhdistyksen puheenjohtajana
Brian Martin

Brian Martin (s. 19. tammikuuta 1974 Stanford, Kalifornia, Yhdysvallat) on yhdysvaltalainen ohjaskelkkailija. Martin aloitti uransa vuonna 1988, ja hän on kuulunut maajoukkueeseen vuodesta 1994 lähtien. Hän on menestynyt parhaiten parikilpailussa, missä hän on voittanut kaksi mitalia olympialaisissa ja peräti kahdeksan mitalia MM-kisoissa. Martin ei ole kuitenkaan voittanut yksissäkään arvokisoissa, vaan hän on joutunut tyytymään hopea- tai pronssimitaleihin. Martin on ollut Mark Grimmetten parina jo pitkään, ja he ovat voittaneet yhdessä suurimman osan mitaleistaan.
Edward Johnson

Edward Johnson (16. huhtikuuta 1816 – 2. maaliskuuta 1873), tunnetaan myös nimellä Allegheny Johnson (joskus kirjoitetaan Alleghany), oli Yhdysvaltojen armeijan upseeri ja etelävaltioiden kenraali Yhdysvaltain sisällissodassa. Johnson syntyi "Salisburyn tilalla" lähellä Midlothiania Chesterfield Countyssä Virginiassa, mutta hänen perheensä muutti pian Kentuckyyn. Hän meni West Pointiin ja valmistui viiden vuoden opiskelun jälkeen vuonna 1830. Hän sai komennuksen 2. luutnantiksi 6. Yhdysvaltain jalkaväkeen ja ylennettiin 1. luutnantiksi alle vuodessa. Hän palveli seminolesodissa Floridassa ja sitten lännessä. Meksikon–Yhdysvaltain sodassa Johnson kunnostautui Veracruzissa, Cerro Gordossa, Churubuscossa, Molino del Reyssä ja Chapultepecissa. Hän sai kaksi väliaikaista ylennystä, majuriksi ja kapteeniksi ja palkittiin Virginian osavaltion seremoniamiekalla urheudestaan
Taigarautiainen

Elinvoimainen  Prunella montanella(Pallas, 1776) Taigarautiainen Wikispeciesissä Taigarautiainen Commonsissa Taigarautiainen (Prunella montanella) on pieni rautiainen, joka pesii Pohjois-Siperiassa.
Aavikkotulkku

Elinvoimainen  Bucanetes githagineus(Lichtenstein, 1823) Aavikkotulkku Wikispeciesissä Aavikkotulkku Commonsissa Aavikkotulkku (Bucanetes githagineus, aikaisemmin Rhodopechys githaginea) on pieni peippoihin kuuluva varpuslintu. Aavikkotulkun ravintoa ovat siemenet ja erityisesti pesimäkaudella hyönteiset. Se pesii Kanariansaarilla, Pohjois-Afrikassa, Lähi-idässä ja Keski-Aasiassa. Laji on nähty Suomessa ensimmäistä kertaa vuonna 2005: kesäkuussa Rovaniemellä ja heinäkuussa Mustasaaressa.
Bostonin maraton

Bostonin maraton on vuosittainen maratonjuoksukilpailu, joka järjestetään Bostonissa, Massachusettsissa, Yhdysvalloissa huhtikuun kolmantena maanantaina. Kilpailu järjestettiin ensimmäisen kerran vuonna 1897, edellisvuoden olympiamaratonin innoittamana, ja se onkin vanhin vuosittain järjestettävä maraton – sekä yksi arvostetuimmista. Bostonin maraton kuuluu World Marathon Majors -sarjaan. Bostonin maratonin järjestäjänä toimii nykyään Boston Athletic Association. Kilpailuun osallistuu vuosittain noin 20 000 juoksijaa, niin amatöörejä kuin ammattilaisiakin, kaikkialta maailmasta. Vuonna 1996, kun kilpailu järjestettiin sadannen kerran, osanottajia oli 38 000. Bostonin maraton käydään usein vaativissa sääolosuhteissa. Kilpailun ensimmäiset 20 kilometriä Hopkintonista Wellesleyhin juostaan Route 135 -tiellä. Sen jälkeen seuraavat Route 16 ja 30 ennen kuin saavutaan Bostonin keskustaan. Maali sijaitsee Copley Squarella. Maratonreitti sisältää ns. Newtonin kukkulat, neljä nousua, joista viimeinen, noin kilometrin mittainen Heartbreak Hill, alkaa noin 32 kilometrin kohdalta
Kano (osavaltio)

Koordinaatit: 11°30′N, 8°30′E Kano on Nigerian 36 osavaltiosta väkiluvultaan suurin (2006 väestönlaskennassa toiseksi suurin Lagosin jälkeen). Se sijaitsee maan pohjoisosassa. Kanon pinta-ala on 20 131 neliökilometriä. Vuonna 2006 siellä oli noin 9,3 miljoonaa, vuonna 2020 jo yli 14 miljoonaa asukasta. Kanon pääkaupunki on Kano. Kanon osavaltio sijaitsee maan pohjoisosassa. Sen naapureita ovat Jigawa, Bauchi, Kaduna ja Katsina. Osavaltion eteläosa on puusavannia, pohjoisosa pensaikkoa. Merkittävät joet kuuluvat Kano-Chalawa-Hadejia -vesistöön. Kano on ollut jo yli tuhat vuotta sitten oma kuningaskuntansa ja sittemmin itsenäinen emiraatti. Sen pääkaupunki siirrettin Kanoon kuningas Gajemasun valtakaudella (1095–1134). Islam tuotiin Kanoon Malin kuningaskunnasta 1340-luvulla
Fredericksburgin taistelu

11. joulukuuta 1862 – 15. joulukuuta 1862 Fredericksburg, Virginia, Yhdysvallat Konfederaation voitto Pohjoisvaltiot Etelävaltiot Ambrose Burnside Robert E. Lee 114 000 72 500 12 653 (1 284 kaatunutta, 9 600 haavoittunutta, 1 759 kadonnutta ja vankia) 5 377 (608 kaatunutta, 4 116 haavoittunutta, 653 kadonnutta ja vankia) 1. Bull Run • Hampton Roads • Shiloh • seitsemän päivää • 2. Bull Run • Antietam • Perryville • Fredericksburg • Murfreesboro • Chancellorsville • Gettysburg • Vicksburg • Chickamauga • Chattanooga • Wilderness • Spotsylvania • Petersburg • Nashville • Appomattox Fredericksburgin taistelu käytiin Fredericksburgin kaupungissa ja sen ympäristössä Virginiassa 11.–15. joulukuuta 1862 kenraali Robert E. Leen Pohjois-Virginian armeijan ja Unionin Potomacin armeijan välillä. Unionin joukot olivat kenraalimajuri Ambrose Burnsiden komennossa. Taistelu muistetaan koko Yhdysvaltain sisällissodan yksipuolisimpana. Unionin armeija kärsi hirvittäviä tappioita turhissa etulinjahyökkäyksissä 13
Kirottujen kaupunki

Kirottujen kaupunki (engl. Village of the Damned) on vuonna 1995 ensi-iltansa saanut yhdysvaltalainen kauhuelokuva. Se perustuu John Wyndhamin kirjoittamaan kirjaan The Midwich Cuckoos. Elokuvan on ohjannut John Carpenter ja käsikirjoittanut David Himmelstein. Pääosassa esiintyvät muun muassa Christopher Reeve, Kirstie Alley ja Mark Hamill. Saman teoksen pohjalta on tehty myös vuonna 1960 elokuva Kirottujen kaupunki. Tarina on uskollinen kirjoittajansa hengelle: se ei yritäkään mässäillä kauhulla - kyseessä on vain perienglantilaisen kuivasti kerrottu painajainen. Kysymyksessä on tapaus, jossa kylä on sulkeutunut ulkopuoliselta maailmalta päivän ajaksi, ja sen auettua todetaan suuren määrän naisia olevan pitkälle kehittyneessä raskaudentilassa: joku ulkopuolinen taho on istuttanut heihin sikiöitä. Kun lapset aikanaan syntyvät, he osoittautuvat olevan psyykkisiä voimia omaavia inhimillisiä "käenpoikasia".
ECW World Heavyweight Championship

ECW World Heavyweight Championship (suom. ECW:n raskaan sarjan mestaruus) oli amerikkalaisen showpaini-organisaatio Extreme Championship Wrestlingin arvokkain mestaruusvyö. ECW:n mestaruus poistettiin käytöstä vuonna 2001 ECW:n mentyä konkurssiin, World Wrestling Entertainmentin ostettua oikeudet ECW-brändiin, vyö palautettiin käyttöön kesäkuussa 2006, jolloin siitä tuli yksi kolmesta WWE:n arvokkaimmasta tittelistä WWE:n mestaruuden ja Raskaan sarjan maailmanmestaruuden rinnalle, tosin uusi, niin sanottu "WWECW":n mestaruus ei koskaan saavuttanut samanlaista arvostusta, kuin kaksi muuta päämestaruutta. ECW:n toimitusjohtaja Paul Heyman luovutti WWE:n uudestaan käyttöön ottaman ECW:n mestaruuden juuri WWE:n mestaruuden voittaneelle ECW:n alkuperäisjäsenelle Rob Van Damille. ECW:n tuottaminen lopetettiin 16. helmikuuta 2010 ja sen ohjelmapaikan tiistai-illalle otti WWE:n uusi konsepti WWE NXT. Viimeisenä ECW: mestarina pidetään oli Ezekiel Jacksonia, joka voitti vyön Christianilta 16. helmikuuta 2010 viimeisessä ECW-lähetyksessä. Jackson on myös kaikkien aikojen lyhimpään hallinnut ECW:n mestari, sillä vyö poistettiin taas käytöstä heti Jacksonin voitettua ottelun. Viimeinen alkuperäisen Extreme Championship Wrestlingin ECW:n mestari oli Rhino. (Dreameria lyhemmän ajan hallitsi Ezekiel Jackson, jonka voiton jälkeen ECW:n mestaruus poistettiin käytöstä
Mömmö

Mömmö on itäsuomalainen sukunimi. Tunnettuja Mömmöjä: "Mömmö" on myös jalkapalloilija Jari Sulanderin lempinimi.
Pikku jättiläinen

Pikku jättiläinen: tietokirja nuorisolle, muistikirja aikuisille ja ohjekirja itseopiskelijoille on Yrjö Karilaan laatima ja WSOY:n vuonna 1924 julkaisema tietokirja, joka sisältää yleistietoa ja ohjeita erilaisista aiheista. Teos saavutti Suomessa aikanaan valtavan suosion ja sitä on kutsuttu ”kaikkien aikojen suomalaiseksi tietokirjaksi”. WSOY on julkaissut 1940-luvulta alkaen Karilaan teoksen mukaan nimettyjä Pikkujättiläinen-tietokirjoja eri aihepiireistä, kuten urheilusta ja historiasta. Pikku jättiläisen tunnetussa kansikuvassa Atlas kannattelee harteillaan Maapalloa. Karilas sai idean teokseen Yhdysvalloissa ilmestyneestä The Little Giant -nimisestä kirjasta. Pikku jättiläinen alkaa ajanlaskun kuvauksesta ja käy sen jälkeen läpi kaikki keskeiset tieteen- ja tiedonalat. Havainnolliseksi tarkoitetusta kirjasta löytyvät niin lippusalon pystytysohjeet kuin shakkipelin säännöt. Vuonna 1924 ilmestyneessä ensimmäisessä painoksessa oli 952 sivua, mutta Karilas täydensi ja laajensi kirjaa jokaiseen uuteen painokseen. Vuonna 1964 ilmestynyt 19. painos oli paisunut jo 1 449-sivuiseksi. Pikku jättiläisen eri laitoksia painettiin yhteensä 300 000 kappaletta. Uskollisille lukijoille perustettiin vuonna 1937 Pikku Jättiläisen Kerho, johon liittyi yli 15 000 jäsentä
Cobra (vuoristorata)

Cobra on vuoristorata Etelä-Pohjanmaalla Kauhavan Alahärmässä Power Park -monitoimipuistossa. Se on puiston ensimmäinen vuoristorata, jossa matkustajat kääntyvät ylösalaisin. Se on Suomen ainoa vuoristorata, joka tekee korkkiruuvit ja voltit myös peruuttaen. Laite nousi puistoon vuonna 2005 ja sen on valmistanut hollantilainen Vekoma. Vaunujen nopeus on noin 75 km/h, ja radan pituus on 286 metriä ja korkeus 35,5 metriä.
John C. Frémont

John Charles Frémont (21. tammikuuta 1813 Savannah, Georgia – 13. heinäkuuta 1890 New York) oli yhdysvaltalainen sotilasupseeri, unionin kenraali Yhdysvaltain sisällissodassa ja ensimmäinen presidenttiehdokas republikaanipuolueessa sekä ensimmäinen suuren puolueen ehdokas, joka vastusti ohjelmassaan orjuutta. Hän valmistui College of Charlestonista 1831. Hän toimi kartoittajana Mississippi-, Missouri- sekä Des Moines -joilla ja 1842–1846 osallistui Oregonin reittien kartoittamiseen Kit Carsonin kanssa. Hän teki useita tutkimusmatkoja, ja Kalifornian retkellään teloitutti kolme meksikolaismiestä kostoksi yhdysvaltalaisten surmista alueella, sekä kostoksi modoc-intiaanien tekemästä surmasta hyökkäsi 10. toukokuuta 1846 klamath-intiaanien kylään, jolloin se tuhottiin lähes kokonaan ja naiset ja lapset joukkomurhattiin. Hän otti osaa Meksikon sotaan everstiluutnanttina, kunnes hänet 1847 vietiin Washington, DC:hen kapinasta syytettynä. Presidentti James Knox Polk armahti hänet kuitenkin pian sodan jälkeen. Vuosina 1850–1851 hän palveli republikaanisenaattorina, ja 1856 oli presidenttiehdokkaana, mutta hävisi James Buchananille. Hän otti sisällissotaan osaa kenraalimajurina. Hän komensi unionin läntisiä joukkoja touko-marraskuussa 1861
Salama (vuoristorata)

Salama on vuoristorata Linnanmäen huvipuistossa, Helsingissä. Se avattiin 25. huhtikuuta 2008 eli kauden 2008 avajaispäivänä. Radan pituus on 420 metriä ja korkein kohta noin 17 metriä. Laitteen kapasiteetti on noin 800 ihmistä tunnissa ja maksiminopeus 60 kilometriä tunnissa. Laitteen on valmistanut saksalainen Maurer Schöne. Radan erikoisuutena ovat pyörivät vaunut. Yhteen vaunuun mahtuu neljä matkustajaa, ja yhteensä vaunuja on kuusi. Rata rakennettiin kokonaan Hurjakuru-vesiradan päälle, minkä vuoksi radan suunnittelu ja pystytys olivat vaativia operaatioita. Pystytystä varten koko Hurjakurun ratakouru jouduttiin täyttämään hiekalla, jotta työkoneet saattoivat kulkea ympäri työmaata.lähde? Salama maksoi Linnanmäelle 4,7 miljoonaa euroa. Salaman nimi on Kalevalasta
William T. Anderson

Tarkennus: Suurin osa lähteetöntä William T. ”Bloody Bill” Anderson (1839 – 26. lokakuuta 1864) oli etelävaltioiden sissijohtaja Yhdysvaltain sisällissodassa. Hänet tunnettiin raakuudestaan Unionin sotilaita, Jayhawker-sissejä ja Unionia kannattavia siviilejä kohtaan Missourissa ja Kansasissa. Anderson syntyi Kentuckyssä ja kasvoi Huntsvillessä, Missourissa. Hänen isänsä oli hatuntekijä William C. Anderson. Isä matkusti pian Kaliforniaan, jolloin Bill muutti äitinsä ja veljiensä kanssa Agnes City Townshipiin, Kansasiin. Hän työskenteli jonkin aikaa vankkurireiteillä ja oli epäiltynä rikoksista, lähinnä hevosvarkauksista Missourissa. Kesällä 1863 Anderson liittyi veljensä kanssa William Quantrillin komentamaan etelävaltioita kannattavaan sissijoukkoon. Hänen sisarensa Mary, Josephine ja Martha oli viety Kansas Cityyn vankilaan epäiltyinä etelävaltioiden sissien avustamisesta. 14
Berliinin kongressi

Berliinin kongressi 13. kesäkuuta – 13. heinäkuuta 1878 oli Euroopan suurvaltojen huippukokous, joka päätti Balkanin kansojen ja valtioiden kohtalosta Venäjän keisarikunnan ja Osmanien valtakunnan välisen sodan (1877–1878) jälkeen. Kongressia johti Saksan keisarikunnan kansleri Otto von Bismarck ja myös Ison-Britannian pääministerillä Benjamin Disraelilla oli siellä keskeinen rooli. Berliinin kongressia, missä hyväksyttiin periaate kansallisvaltioiden perustamisesta Balkanille Osmanien valtakunnasta erotetuille alueille, on sanottu vaikuttavimmaksi Wienin kongressin jälkeen pidetyksi diplomaattien kokoukseksi. Huippukokouksen alkuasetelma oli Saksan ja Ison-Britannian kannalta sellainen, että Osmanien valtakunta oli Euroopan valtatasapainon vuoksi pelastettava pakottamalla Venäjä perääntymään vaatimuksistaan, Venäjän ja Ison-Britannian tilapäinen ristiriita oli ratkaistava sekä Venäjän ja Itävalta-Unkarin väliset eturistiriidat saatava sovitelluiksi. Venäjää edustanut iäkäs ulkoministeri Aleksandr Gortšakov, joka aiemmin oli tukenut Bismarckin Itävalta-Unkarin vastaista politiikkaa, kohtasi neuvotteluissa tiukempaa vastarintaa, kuin oli odottanut. Kriittisessä vaiheessa Disraeli, joka halusi estää sen mahdollisuuden, että Venäjän sotalaivat voisivat Konstantinopolista käsin katkaista Ison-Britannian meritien Intiaan, esitti uhkavaatimuksen Venäjälle ja ilmoitti voivansa lähteä kongressista välittömästi, jos hänen vaatimuksiaan ei huomioitaisi. Uhkavaatimuksen jälkeen Disraeli ja Bismarck keskustelivat kahdenkeskisellä päivällisellä muutaman tunnin ajan, jolloin Bismarck vakuuttui siitä, että Disraeli oli tosissaan. Myöhemmin samana iltana Disraelille ilmoitettiin, että Venäjä oli antanut periksi. Venäjä ja ottomaanit olivat jo solmineet maaliskuussa 1878 San Stefanon rauhansopimuksen, joka liitti Venäjään itäosan Armeniaa ja loi suur-Bulgarian, johon kuului 3/5 Balkanista. Kongressi vahvisti useita San Stefanossa tehdyistä päätöksistä, mutta muutti silti merkittävällä tavalla Venäjän etujen mukaiseksi laadittua San Stefanon rauhansopimusta
Nathaniel Lyon

Nathaniel Lyon (14. heinäkuuta 1818 – 10. elokuuta 1861) oli Unionin kenraali Yhdysvaltain sisällissodassa. Hänet muistetaan toimistaan Missourissa sodan alussa. Hän oli ensimmäinen sisällissodassa kaatunut Unionin kenraali. Lyon oli syntynyt Ashfordissa Connecticutissa ja valmistui West Pointista vuonna 1841. Hän sai komennuksen toiseksi luutnantiksi 2. USA:n ratsuväkeen ja taisteli seminolisodissa Floridassa ja Meksikon–Yhdysvaltain sodassa. Hänet ylennettiin kapteeniksi Contrerasiin ja Churubuscoon. Hän palveli rajaseudulla, ja osallistui intiaanien joukkomurhaan Clear Lakessa Kaliforniassa vuonna 1850. Maaliskuussa 1861 hän saapui St. Louisiin komentamaan D-komppaniaa 2